ค่ะ คือหนูมีตกขาวไม่หายเลย ตกขาวเยอะบ้าง เหลืองอ่อนบ้าง ค่ะ เคยใช้ยาสอดแล้วไม่หาย ต้องรักษาตลอดหรอค่ะ อีกอย่างลองเอามือสอดเข้าไปในช่องคลอดเหมื่อนมีติ่งเนื้อยื่นออกมาจากปากช่องคลอดค่ะ เป็นอะไรค่ะ เคยมีเลือดออกตอนมี พสพค่ะคำพูด
สวัสดีค่ะ หากตกขาวที่เป็นอยู่ ไม่ได้มีปริมาณมากทุกวัน ไม่มีกลิ่นเหม็น ไม่มีแสบหรือคันช่องคลอด ไม่มีปวดท้องน้อย ก็ไม่ได้ถือว่าผิดปกติอะไรค่ะแต่หากตกขาวมีปริมาณที่มากทุกวัน ก็อาจเกิดจากการติดเชื้อต่างๆ ในช่องคลอด หรือติดเชื้อในมดลูกก็ได้ ซึ่งหากไม่ได้มีอาการอื่นๆ ร่วม ก็ควรไปพบสูติ-นรีแพทย์เพื่อตรวจวินิจฉัยถึงสาเหตุของเชื้อ จะได้รักษาให้ถูกต้อง ไม่ควรซื้อยาสอดมาใช้เอง เพราะอาจไม่ตรงกับโรคได้ค่ะส่วนการใช้นิ้วใส่เข้าไปในช่องคลอด หากใส่เข้าไปจนลึก แล้วสัมผัสได้กับก้อนเนื้อกลมๆ น่าจะเป็นส่วนของปากมดลูกค่ะ ซึ่งจะมีลักษณะมนกลม ค่อนข้างแข็งเล็กน้อยแต่หากใส่นิ้วเข้าไปเพียงตื้นๆ แล้วคลำเจอก้อนเนื้อ อาจเกิดจาก- มดลูกหย่อนตัวหรือมดลูกต่ำ หรือช่องคลอดที่หย่อนตัวลง มักพบในผู้ที่คลอดลูกเองหลายคน หรือทารกมีขนาดตัวใหญ่ ผู้ที่มีน้ำหนักตัวมาก ยกของหนักบ่อยๆ เป็นต้น- ก้อนเนื้องอกหรือติ่งเนื้อของปากมดลูกที่ยื่นเข้ามาในช่องคลอด- ก้อนเนื้องอกหรือติ่งเนื้อของช่องคลอดเองทั้งนี้ หากไม่แน่ใจ ก็ควรไปพบสูติ-นรีแพทย์เพื่อตรวจค่ะส่วนการที่เคยมีเพศสัมพันธ์แล้วมีเลือดออก อาจเกิดจากการบาดเจ็บของช่องคลอด มีการติดเชื้อในช่องคลอด หรือหากเกิดขึ้นบ่อยๆ อาจเกิดจากมีติ่งเนื้อที่ปากมดลูก มะเร็งปากมดลูก เป็นต้น ดังนั้น หากเกิดขึ้นบ่อยๆ ก็ควรไปพบแพทย์เพื่อตรวจวินิจฉัยเช่นกันค่ะคำพูด